রিফাত উদ্দিন, মাধবপুর থেকে ॥ মাধবপুর উপজেলার চৌমুহনী ইউনিয়নের কমলপুর গ্রামে মাদক ব্যবসায়ী কুলসুমা বেগম (৪৫)’র ঘরে গতকাল শুক্রবার রাত সাড়ে ১০টায় বর্ডার গার্ড বাংলাদেশ (বিজিবি) মনতলা বিওপির জোয়ানরা অভিযান চালিয়ে ২৬ বোতল ফেন্সিডিল ও ৫৫ বোতল ভারতীয় মদ উদ্ধার করে। ৫৫ বিজিবির অধিনায়ক লেঃ কর্ণেল সাজ্জাত হোসেন জানান গোপন সূত্রে খবর পেয়ে মনতলা বিওপির সুবেদার ওয়ারেশ ভুইয়ার নেতৃত্বে বিজিবি জোয়ানরা ওই দিন রাত সাড়ে ১০টায় উল্লেখিত এলাকায় অভিযান চালিয়ে উল্লেখিত পরিমান মাদক উদ্ধার। যার আনুমানিক মূল্য প্রায় ২ লাখ টাকা। বিজিবির উপস্থিতি টের পেয়ে মাদক ব্যবসায়ী কুলসুমা পালিয়ে যায়।